Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 411

2. Követelmények Legyen jártas: — a büntetõ jog és a büntetõeljárási jogszabályok alkalmazásakor azoknak a tényeknek a felismerésében, amelyekre a bizonyításnak ki kell térnie, valamint abban, hogy milyen bizonyítási eszközöket lehet a bizonyítási eljárás során igénybe venni; — az emberi jogi és az ezekhez kapcsolódó szakmai problémák felismerésében, megértésében és kulturált kezelésében, a humánum, a mások iránti tisztelet, az igazságosság és a demokratikus elvek tiszteletben tartásában. Legyen képes: — a törvényességet érvényre juttatni, valamint az idõközben módosuló jogszabályokat, illetve az állami irányítás egyéb jogi eszközeit megfelelõen értelmezni, azokat a gyakorlati munkája során alkalmazni; — eldönteni, hogy milyen esetekben és kivel szemben indítható nyomozás, és azt hogyan kell lefolytatni; — a társadalom politikai-jogi folyamataira, a jogállamiság lényegére, a népszuverenitás elvére, megnyilvánulási formáira, az állampolgárság intézményére, az állami jogalkotó és kormányzati munkára, az igazságszolgáltatás általános elveire, valamint az alapvetõ emberi-állampolgári jogokra, azok védelmére vonatkozó ismereteit alkalmazni; — az emberi jogokat betartani, illetve betartatni, az általános emberi és demokratikus értékeket védelmezni. A rendõrszervezõ (tiszt) a kriminológiai ismeretek alkalmazásának területén ismerje: — a bûnözés és a konkrét bûncselekmények alakulását, változását, az oksági összefüggéseket, valamint a megelõzés szerepét és jelentõségét; 2003/39. szám — a különbözõ bûncselekmény-csoportokat, az egyes bûncselekményekre és az elkövetõkre vonatkozó kriminogén tényezõket; — a bûncselekmények alakulását, az egyes bûncselekményi kategóriák oksági tényezõit és hatékony megelõzésük feladatait, valamint azoknak a negatív társadalmi jelenségeknek és bûnelkövetõi kategóriáknak a jellemzõit, amelyek a bûnözéssel általában összefüggésben vannak. A rendõrszervezõ (tiszt) a közrendvédelmi (csapatszolgálati), a közlekedési, az igazgatásrendészeti és a bûnügyi rendõri szakismeretek alkalmazásának területén ismerje: — a rendõrség általános és speciális feladatait, szervezeti tagozódását, felépítését, a mûködés rendjét, annak jogi és belsõ szabályozását, az egyes szervezeti egységek helyét, szerepét, kapcsolat- és információs rendszerét, sajátos munkaszervezõdését, a rendõri tevékenység alapvetõ munkafázisait; — a rendõri szolgálatok, valamint a bûnüldözési feladatok teljesítésébe bevonható társszervek és társadalmi erõk közötti együttmûködés lehetõségeit, a rendõrség nemzetközi kapcsolatrendszerét, a vonatkozó jogi és szakmai elõírásokat, ajánlásokat; — a közrend és a közbiztonság, a bûnmegelõzés és a bûnüldözés magyarországi sajátosságait, tendenciáit, a rendõri munkavégzés elméleti és gyakorlati alapproblémáit, a fejlõdés lehetõségeit, a nemzetközi sztenderdeket; — a szabálysértés általános célját, rendszerét, speciális szabályait és gyakorlatát; — a bûnözés okait, az aktuális bûnügyi helyzet elemeit; — a vezetõi munka alapelveit, a rendõri menedzsment specialitásait. Legyen jártas: — a szakterület munkájához kapcsolódó adatszerzõ, feldolgozó, tervezõ, szervezõ, elemzõ és értékelõ tevékenységek folytatásában; — a szolgálatszervezéssel és tervezéssel összefüggõ feladatok végrehajtásában; — a szolgálati okmányok elõírásszerû és pontos kitöltés, vezetés, a rendõrségi információs rendszer nyújtotta lehetõségek hatékony felhasználása területén; — a gyakorlati munka során felhasználható korszerû és speciális eszközök használatában; — a kiemelt bûnözési módok, elkövetõi kategóriák, a bûnözõk konspirációs módszereinek, a bûnügyi struktúrát torzító súlyos bûncselekmények ismeretében és felismerésében; — a bûnügyi munkában felhasználható törvényes és korszerû, nyílt és különleges erõk, eszközök és módszerek alkalmazásában; — a rábízott rendõri erõk irányításában és vezetésében. Legyen képes: — a szakmai problémák felismerésére, megértésére és kulturált megoldására, valamint a különbözõ rendõri szakterületek speciális szabályainak alkalmazására; — a hatályos jogszabályi keretek között felderítõ és vizsgálati munka végzésére; — a struktúrájában és módszereiben állandóan változó — szervezettebbé váló — bûnözés visszaszorítására; — a rendkívüli események kivizsgálására, a személyügyi feladatok végzésére, a parancsnoki revízióra, a munkaértekezletek megtartására és az együttmûködésbõl adódó feladatok végrehajtására. A rendõrszervezõ (tiszt) a kriminalisztikai ismeretek alkalmazásának területén ismerje: — az egyes bûncselekmények elkövetése során létrejött nyomok és elváltozások keletkezési mechanizmusát, azok felkutatásának, rögzítésének és felhasználásának lehetõségeit, módszereit; — az elváltozások közötti összefüggéseket és azokból tudjon helyes következtetéseket levonni; — a nyomozási cselekményeket, azok végrehajtásának taktikai szabályait és célszerû alkalmazásának módjait, valamint a bizonyítás érdekét szolgáló adatgyûjtés megszervezésének és felhasználásának elõírásait; — a nyomozás tervezésének, szervezésének elméleti és gyakorlati kérdéseit, az egyes bûncselekményfajták elkövetési formáit, eszközeit, módjait, módszereit, a bûnözõk elkövetési magatartását és taktikáját. Legyen képes: — az egyes bûncselekményfajták nyomozása során foganatosítható nyomozási cselekmények végrehajtására és azok speciális taktikai szabályainak alkalmazására. A rendõrszervezõ (tiszt) a pszichológiai ismeretek alkalmazásának területén ismerje: — az emberek közötti interakciókat, interperszonális kapcsolatokat, kommunikációs és metakommunikációs megnyilvánulásokat. Legyen képes: — érvényesíteni a rendõri intézkedések, valamint munkája során a toleranciát, az empátiát és a kontrollált magatartás elemeit. IV. A szakképesítés vizsgáztatási követelményei Az iskolarendszeren kívüli szakképzést záró rendõrszervezõ (tiszt) szakmai vizsgát a szakmai vizsgáztatás általános szabályairól és eljárási rendjérõl szóló 26/2001. (VII. 27.) OM rendelet elõírásai szerint kell szervezni és végrehajtani. A szakmai vizsgát a belügyminiszter által feljogosított szakképzõ intézményben, az intézmény mellett mûködõ vizsgabizottság(ok) elõtt kell letenni.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes